เรียนคุณดิฉันอยากเกี่ยวกับอาการของลูกอายุ1ขวบ3เดือน เวลาน้องวิ่งเล่นหรือทำกิจกรรมที่ออกกำลังน้องจะหยุดเล่นและหายใจเข้ายาวๆลึกๆและหายใจออกยาวๆเช่นกันและเล่นต่อได้ปกติ ช่วงนี้น้องเพิ่งเดินได้คล่องและพอที่จะวิ่งได้บ้างแม่เพิ่งสังเกตุเห็นค่ะปกติไม่มีอาการเช่นนี้เพราะตอนนั้นน้องเพิ่งหัดคลานและตั้งไข่พอน้องเริ่มเดินและเริ่มวิ่งน้องจึงมีอาการเช่นนี้ค่ะที่บ้านมีพี่3ขวบอีกหนึ่งคนชอบพาน้องวิ่งเล่นกันค่ะ น้องไม่ได้มีการอาการหอบเหนื่อยหายใจเร็วหรือมีเสียงหวีด แบบนี้เป็นปกติของเด็กไหมค่ะ แม่กลัวจะเป็นสัญญาณของอันตรายเกี่ยวกับอาการของลูกค่ะขอบพระคุณมากค่ะ
สวัสดีค่ะ อาการหยุดหายใจเข้ายาวๆลึกๆดังกล่าวมานั้น อาจจะเกิดจากการหายใจไม่สะดวกซึ่งอาจเกิดได้หลังการวิ่งเล่นหรือทำกิจกรรม แต่ควรสังเกตว่าไม่ได้เป็นต่อเนื่องยาวนาน หรือดูเป็นมากกว่าเด็กคนอื่นๆหากมีอาการเป็นมากอย่างชัดเจน บางทีไม่ได้ออกแรงก็มีอาการ อาจจะเป็นอาการเบื้องต้นของโรคทางเดินหายใจตีบแคบ เช่นหอบหืด การมีเนื้องอกที่บริเวณทางเดินหายใจซึ่งอาจสัมพันธ์กับการติดเชื้อไวรัสบางชนิดได้ หรือเป็นหลอดลมอักเสบ ปอดอักเสบเฉียบพลัน อาจมีไข้ ไอร่วมด้วยได้ หากมีอาการดังกล่าวมา หรือมีหายใจเสียงวี้ดร่วมด้วย ให้รีบพาไปพบแพทย์ค่ะเบื้องต้นสังเกตอาการบุตรอย่างใกล้ชิด ไม่ให้ออกแรงที่หนักมากจนเกินไป อยู่ในที่อากาศถ่ายเทดี ไม่ให้มีการสูบบุหรี่ในบริเวณบ้านหรือบริเวณที่มีบุตรอยู่